b'\n_START_ARTICLE_\nKepulauan Mergui\n_START_PARAGRAPH_\nKepulauan Mergui (juga Kepulauan Myeik atau Myeik Kyunzu; Bahasa Burma: \xe1\x80\x99\xe1\x80\xbc\xe1\x80\xad\xe1\x80\x90\xe1\x80\xba\xe1\x80\x80\xe1\x80\xbb\xe1\x80\xbd\xe1\x80\x94\xe1\x80\xba\xe1\x80\xb8\xe1\x80\x85\xe1\x80\xaf) adalah sebuah gugusan kepulauan yang terletak di selatan Myanmar (Burma). Ia terdiri lebih dari 800 buah pulau, yang berbeza-beza saiznya. Kesemua pulau-pulau ini terletak di Laut Andaman, di luar pantai barat Semenanjung Melayu berhampiran hujung utaranya dan bersambung dengan Indochina. Kadang kala pulau-pulau ini dikenali sebagai Kepulauan Pashu kerana penduduk Melayu dikenali sebagai Pashu. Sebuah kasino lima bintang dan kelab golf, Kelab Andaman kini beroperasi di Pulau Thahtay Kyun.'